Държавен вестник, бр. 94, 2012 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  94
извърши неотложни действия по разследване­
то, с които досъдебното производство се счита 
образувано, разследващият орган незабавно:
1. докладва в прокуратурата с писмено 
уведомление за започване на разследването, 
като с копие от него уведомява съответния 
началник на лицето, срещу което е образувано 
производството, и изисква необходимите за 
разследването документи;
2. приема с постановление като свои всич­
ки или част от действията по разследването, 
извършени при спазване на процесуалните 
изисквания от друг орган, ако има такива;
3. изготвя план за разследването.
(3) В уведомлението за образуване на 
досъдебно производство при условията на 
чл. 212, ал. 2 НПК се посочват кратко опи­
сание на фактическата обстановка, правната 
квалификация на деянието, данни за дееца 
и пострадалия и извършените неотложни 
действия по разследването.
Чл. 19. (1) Разделяне и обединяване на 
досъдебни производства се извършва само с 
постановление на прокурора в предвидените 
в НПК случаи.
(2) В постановлението за разделяне или 
в приложения опис към него подробно се 
описват отделените от съответното дело ма­
териали. Копие от постановлението заедно с 
приложения опис се прилага и в отделеното 
досъдебно производство.
(3) Всички отделени доказателствени мате­
риали заедно с препис от акта за образуване 
на досъдебното производство и постановлени­
ето за разделяне се изпращат на съответния 
компетентен разследващ орган или прокурор, 
а служебно заверени преписи от отделените 
материали се прилагат към първоначалното 
дело. Когато е необходимо за целите на нака­
зателното производство, оригиналите на отде­
лените материали остават в първоначалното 
дело, а в отделеното се прилагат служебно 
заверени преписи.
Чл. 20. (1) Военните разследващи полицаи 
са независими от съответните командири (на­
чалници) на военнослужещите, които участват 
в действията по разследването, и на поделения 
и обекти, в които се извършват действията 
по разследването.
(2) В района на военни поделения и обекти 
действията оглед, освидетелстване, претърсва­
не и изземване се извършват в присъствието 
на най-близко намиращия се командир или 
началник или упълномощено от него лице, като 
за поемни лица се поканват военнослужещи.
Чл. 21. (1) 3а всяко досъдебно производ­
ство се изготвя наблюдателно дело, в което 
се прилагат екземпляри от постановленията, 
протоколите за действия по разследването и 
други процесуални действия, а когато е необ­
ходимо – и ксерокопия от други материали, 
приложени в досъдебното производство.
(2) Когато НПК не предвижда друго, по­
становленията и протоколите за действия по 
разследването и други процесуални действия 
се изготвят в не по-малко от два екземпляра, 
един от които се прилага в наблюдателно дело. 
Когато не е възможно съставяне на повече 
от един екземпляр, след съставянето му се 
изготвят заверени копия.
(3) Наблюдателното дело се изпраща на 
прокурора заедно с досъдебното производство 
след приключването му.
Чл. 22. (1) Когато се съберат достатъчно 
доказателства за виновността на определено 
лице в извършване на престъпление от общ 
характер и не е налице основание за пре­
кратяване на наказателното производство, 
разследващият орган докладва делото на 
прокурора.
(2) Достатъчно доказателства по смисъла 
на чл. 219 НПК са налице, когато от тях може 
да се направи обоснован извод, че опреде­
лено лице виновно е извършило конкретно 
престъпление и този извод към момента на 
привличането му в качеството на обвиняем 
не се опровергава от останалите събрани 
доказателства.
(3) Разследващият орган докладва делото 
на прокурора, като му представя проект на 
постановление за привличане в качеството 
на обвиняем заедно с доказателствените 
материали.
(4) Когато прокурорът прецени, че са на­
лице условия за привличане в качеството на 
обвиняем, удостоверява това с подпис върху 
проекта на постановлението. Когато не са 
налице условията за привличане на обвиняем, 
прокурорът дава допълнителни указания на 
разследващия орган. Разследващият орган е 
длъжен да изпълни писмените указания на 
прокурора за привличане на лице като обви­
няем и когато не е съгласен с тях.
Чл. 23. (1) Постановлението за привличане 
в качеството на обвиняем съдържа реквизи­
тите по чл. 219, ал. 3 НПК. 
(2) В постановлението за привличане в 
качеството на обвиняем деянието се инди­
видуализира, като се посочват:
1. приложимата норма от особената част 
на Наказателния кодекс; 
2. признаците от обективна и субективна 
страна на осъществения основен, квалифи­
циран или привилегирован състав на прес­
тъпление; 
3. времето и мястото на извършване на 
престъплението;
4. конкретното действие или бездействие, 
с което е извършено;